stanford-oval/wikipedia huggingface dataset:
Charles Doughty

Charles Doughty voi tarkoittaa seuraavia henkilöitä:
Charles Montagu Doughty, englantilainen runoilija ja matkailija
Charles Doughty, brittiläinen poliitikko
Charles Hotham Montagu Doughty-Wylie, englantilainen Victorian ristin saaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Charles Doughty”, voi hakea sivunnimihaulla, laajalla sivunnimihaulla tai tekstihaulla.
Berwick-upon-Tweed

| Berwick-upon-Tweed |
| --- | --- |

 Berwick-upon-Tweed
 Koordinaatit: 55°46′N, 2°0′W 
Valtio:  Yhdistynyt kuningaskunta
Osa:  Englanti
Kreivikunta:  Northumberland
Väkiluku (2011):  12 043
 – Väestötiheys:  463,9 as./km²
 
 www.berwick-tc.gov.uk 
Infobox OKVirheellinen NIMI-arvo: 
Berwick-upon-Tweed on kaupunki pohjoisessa Englannissa Yhdistyneessä kuningaskunnassa. Se sijaitsee kahdeksan kilometriä Lindisfarnesta pohjoiseen Tweedjoen suussa lähellä Skotlannin rajaa.
Historia

Berwick-upon-Tweed sai alkunsa pienenä asutuskeskuksena Northumbrian valtakunnassa keskiajalla. Skotit valloittivat kaupungin vuonna 1018, mutta se palasi englantilaisille vuonna 1174 Skotlannin kuningas Vilhelm Leijonan epäonnistuneen sotaretken jälkeen. Berwick-upon-Tweediä hallitseva valtio vaihtui kaiken kaikkiaan 13 kertaa, kunnes se siirtyi lopulta vuonna 1482 Englannille, jonka alaisuudessa se on pysynyt. Kaupungin asema osana Englantia vahvistettiin kuitenkin vasta Berwick and Wales Actin myötä vuonna 1746.
Berwick-upon-Tweedin kaupungintalo rakennettiin vuonna 1754. Kuningatar Viktoria avasi vuonna 1850 kaupungin Royal Border Bridge -rautatieviaduktin, jonka suunnitteli Robert Stephenson ja joka yhdisti rautateitse Englannin ja Skotlannin. Vuoteen 1885 ja Reform Act -uudistukseen asti Berwick-upon-Tweedillä oli huomattavan itsenäinen asema Yhdistyneessä kuningaskunnassa – muun muassa lainsäädännössä se tuli mainita erillisenä entiteettinä. Tarinan mukaan Krimin sodassa Berwick-upon-Tweed olisi mainittu Yhdistyneen kuningaskunnan sodanjulistuksessa, mutta ei rauhansopimuksessa, jolloin se olisi ollut sodassa Venäjän kanssa vuoteen 1914 asti, kunnes asia tuolloin vaivihkaa korjattiin. Tarinalle ei kuitenkaan ole löytynyt todistusaineistoa, ja sen uskotaan olevan peräisin 1930-luvulta.
Talous

Berwick-upon-Tweed on syrjäisen sijaintinsa vuoksi taloudellisesti heikossa asemassa, sillä kaupungissa on vaikeaa ylläpitää kannattavaa teollista toimintaa. Kaupunkiin matkustaa jonkin verran turisteja, mutta matkailualan kehitystä ja kaupungin mainostamista matkakohteena on laiminlyöty.
Väestö

Vuoden 2011 tietojen mukaan Berwick-upon-Tweedissä asui 12 043 ihmistä. Näistä alle 16-vuotiaita oli 17,2 prosenttia ja yli 65-vuotiaita 21,5 prosenttia.
Merkittäviä asukkaita

Taidemaalari L. S. Lowry vietti suuren osan elämästään Berwick-upon-Tweedissä 1930-luvulta kuolemaansa vuonna 1976 asti.
Aiheesta muualla

Kuvia tai muita tiedostoja aiheesta Berwick-upon-Tweed Wikimedia Commonsissa
Juna Royal Border Bridge -sillalla vuonna 1976
Cecilia Bolocco

| Cecilia Bolocco |
| --- | --- |
 Cecilia Bolocco vuonna 2010.
Henkilötiedot
Koko nimi:  Cecilia Carolina Bolocco Fonck
Syntynyt: 19. toukokuuta 1965 (ikä 59) Santiago, Chile
Puoliso:  Michael Young  (vih. 1990; ero 2001) Carlos Menem  (vih. 2001; ero 2011)
Malli
Pituus:  173 cm
Hiusten väri:  ruskea
Silmien väri:  vihreä
Cecilia Carolina Bolocco Fonck (s. 19. toukokuuta 1965 Santiago, Chile) on chileläinen näyttelijä, televisiojuontaja ja kauneuskuningatar, joka oli Miss Chile 1987 ja Miss Universum 1987.
Aiheesta muualla

Kuvia tai muita tiedostoja aiheesta Cecilia Bolocco Wikimedia Commonsissa
Cecilia Bolocco Internet Movie Databasessa. (englanniksi)
Carol Miller

| Carol Miller |
| --- | --- |

Yhdysvaltain edustajainhuoneen jäsen Länsi-Virginian 3. vaalipiiristä
 3. tammikuuta 2019 -  
Edeltäjä:  Evan Jenkins
Henkilötiedot
Syntynyt: 4. marraskuuta 1950 (ikä 73) Columbus, Ohio, Yhdysvallat
Tiedot
Puolue:  republikaanit
Tutkinnot:  Columbia College, Etelä-Carolina
Aiheesta muualla
www.delegatecarolmiller.com
Carol Devine Miller (s. 4. marraskuuta 1950 Columbus, Ohio, Yhdysvallat) on yhdysvaltalainen republikaanisen puolueen poliitikko, joka on edustanut Länsi-Virginian 3. vaalipiiriä Yhdysvaltain edustajainhuoneessa tammikuusta 2019 lähtien. Tätä ennen hän oli Länsi-Virginian osavaltion parlamentin alahuoneen jäsen.
Brunnsviken

Brunnsviken Bellevueparkenista nähtynä.
Brunnsviken, Martin Rudolf Heland (1765–1814).
Brunnsviken on 3,5 kilometrin pituinen merenlahti Ruotsin kuntien Solnan ja Tukholman välisellä rajalla. Ålkistanin kanavan myötä merenlahdella on yhteys Saltsjöniin. Brunnsvikenin läntisellä rannalla sijaitsevat Hagan linna, Hagaparken ja SAS:n Ruotsin-pääkonttori (Frösundavik). Itäisellä rannalla sijaitsee Bergianin puutarha ja Tukholman yliopistolle kuuluvia laitoksia.
Cebuanonkielinen Wikipedia

| Cebuanonkielinen Wikipedia |
| --- | --- |


Verkkosivusto:  ceb.wikipedia.org
Slogan:  Ang gawasnong ensiklopedya
Kaupallinen:  ei
Tyyppi:  verkkotietosanakirja
Rekisteröinti:  vapaaehtoinen
Kielet:  cebuano
Omistaja:  Wikimedia Foundation
Avattu:  2005
Nykyinen tila:  aktiivinen
Cebuanonkielinen Wikipedia on Wikipedian cebuanonkielinen versio. Cebuanonkielisessä Wikipediassa on tällä hetkellä noin 6 117 000 artikkelia ja se on artikkelimäärältään toiseksi suurin.
Cebuanonkielisen Wikipedian artikkeleista lähes kaikki on luotu botilla, joista suurimman osan (5 330 903 artikkelia) on luonut Lsjbot. Vuonna 2019 cebuanonkieliseen Wikipediaan luotiin 251 uutta artikkelia.
Cebuanonkielisen Wikipedian artikkeleiden aihejakauma
Tilasto cebuanonkielisen Wikipedian uusien artikkeleiden luonnista
Cebuanonkielisen Wikipedian artikkelimäärän kumulatiivinen kasvu
Aiheesta muualla

Wikimedia Commonsissa on kuvia tai muita tiedostoja aiheesta .
Cebuanonkielinen Wikipedia
| --- | --- |
6 000 000 +:  englanti (en) · cebuano (ceb)
2 000 000 +:  saksa (de) · ruotsi (sv) · ranska (fr) · hollanti (nl)
1 000 000 +:  venäjä (ru) · espanja (es) · italia (it) · egyptinarabia (arz) · puola (pl) · kiina (zh) · japani (ja) · ukraina (uk) · vietnam (vi) · waray-waray (war) · arabia (ar) · portugali (pt)
500 000 +:  persia (fa) · katalaani (ca) · serbia (sr) · indonesia (id) · korea (ko) · kirjanorja (no) · tšetšeeni (ce) · turkki (tr) · suomi (fi) · tšekki (cs) · unkari (hu) · tataari (tt)
200 000 +:  serbokroaatti (sh) · romania (ro) · minnan (zh-min-nan) · baski (eu) · malaiji (ms) · heprea (he) · esperanto (eo) · armenia (hy) · tanska (da) · bulgaria (bg) · kymri (cy) · uzbekki (uz) · selkoenglanti (simple) · slovakki (sk) · viro (et) · eteläazeri (azb) · valkovenäjä (be) · kazakki (kk) · kreikka (el) · minangkabau (min) · kroatia (hr) · liettua (lt) · galicia (gl) · urdu (ur)
100 000 +:  azeri (az) · sloveeni (sl) · ladin (lld) · georgia (ka) · uusnorja (nn) · tamili (ta) · thai (th) · hindi (hi) · bengali (bn) · makedonia (mk) · latina (la) · kantoninkiina (zh-yue) · asturia (ast) · latvia (lv) · afrikaans (af) · tadžikki (tg) · burma (my)
50 000 +:  malagassi (mg) · albania (sq) · marathi (mr) · bosnia (bs) · telegu (te) · oksitaani (oc) · bretoni (br) · taraškevitsa-valkovenäjä (be-tarask) · malajalam (ml) · alasaksa (nds) · swahili (sw) · kirgiisi (ky) · kurdi (ku) · lombardi (lmo) · jaava (jv) · länsipunjabi (pnb) · newar (new) · haiti (ht) · venetsia (vec) · piemonte (pms) · baškiiri (ba) · luxemburg (lb) · sunda (su) · iiri (ga) · islanti (is) · sleesia (szl) · soranî (ckb) · länsifriisi (fy) · tšuvassi (cv) · punjabi (pa)
20 000 +:  tagalog (tl) · ido (io) · aragonia (an) · wu-kiina (wuu) · zazaki (diq) · hausa (ha) · volapük (vo) · skotti (sco) · joruba (yo) · nepali (ne) · kannada (kn) · gudžarati (gu) · alemanni (als) · interlingua (ia) · kotava (avk) · krimintataari (crh) · baijeri (bar) · sisilia (scn) · igbo (ig) · bishnupriya manipuri (bpy) · ketšua (qu) · mongoli (mn) · bali (ban) · navajo (nv) · mingreli (xmf) · sinhali (si)
Charles de Tornaco

| Charles de Tornaco> Henkilötiedot |
| --- | --- |
Syntynyt: 7. kesäkuuta 1927 
Kansalaisuus:   Belgia
Formula 1 -ura
Aktiivivuodet:  1952–1953
Talli(t):  Ferrari
Kilpailuja:  4 (2 starttia)
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Belgian Grand Prix 1952
Viimeinen kilpailu:  Belgian Grand Prix 1953
Charles de Tornaco (7. kesäkuuta 1927 Brysselin kaupunki, Bryssel, Belgia – 18. syyskuuta 1953 Modena, Italia) oli belgialainen F1-kuljettaja. Hän osallistui neljään ja pääsi starttamaan kahteen F1-osakilpailuun kausina 1952–1953. Hän oli parhaimmillaan seitsemäs Belgian GP:ssä 1952.
De Tornaco oli Ecurie Belgiquen osaomistaja. Tiimi muuttui pian Ecurie Francorchampsiksi.
De Tornaco joutui onnettomuuteen vuoden 1953 Modenan GP:n harjoituksissa: hänen autonsa pyöri ympäri aiheuttaen vakavat pää- ja niskavammat. Hän kuoli matkalla sairaalaan.
Cantabile (kuoro)

Cantabile on helsinkiläinen sekakuoro, jonka director musices Ylermi Kuula perusti Helsingissä vuonna 1972. Kuoro toimi alun perin Helsingin Kaksoisyhteislyseon kuorona, kunnes se itsenäistyi ja alkoi ottaa laulajia myös koulun ulkopuolelta. Cantabile harjoittelee Pitäjänmäen kirkolla.
Cantabile on vuosien aikana tehnyt yhteistyötä Radion sinfoniaorkesterin, Helsingin kaupunginorkesterin sekä barokkiorkesteri Uuden kapellin kanssa. Lisäksi kuoro on ollut mukana erilaisissa poikkitaiteellisissa produktioissa, joissa kuoromusiikkiin on yhdistetty tanssia, lausuntaa ja muita musiikinlajeja. Cantabile on työskennellyt yhdessä myös muiden kuorojen, kuten EMO Ensemblen, Akateemisen Laulun ja Näsin Äänen, kanssa yhdistäen voimia suurkuoroteoksia varten.
Kilpailuhistoria

Kuoro on osallistunut kilpailuihin ensimmäisen kerran vuonna 1973, jolloin se saavutti finaalipaikan Yleisradion nuorisokuorokilpailussa. Vuonna 1975 se tuli kolmanneksi ja vuonna 1977 toiseksi samassa kilpailussa. Kasvettuaan ulos nuorisokuorokilpailusta Cantabile saavutti vuosina 1978 ja 1980 kolmannen sijan Yleisradion kamarikuorokilpailussa.
Kotimaisen kilpailumenestyksen vuoksi Yleisradio pyysi kuoroa osallistumaan kansainväliseen “Let the People Sing” -kilpailuun. Tuloksena on ollut toinen palkinto vuosina 1980 ja 1981 sekä ensimmäinen palkinto vuonna 1985. Vuonna 1984 Cantabile voitti kansainvälisen kuorokilpailun Rencontres Chorales Internationales de Montreux Sveitsissä.
Vuonna 1991 Cantabile voitti ensimmäisen palkinnon modernin musiikin luokassa EBU:n kuorokilpailussa “Let the Peoples Sing”.
Italiassa vuonna 2001 Cantabile voitti “In…Canto sul Garda” –kuorokilpailussa sarjansa ja palkittiin samalla kilpailun menestyneimpänä kuorona. Vuonna 2005 Cantabile voitti sarjansa kansainvälisessä Grieg-kuorokilpailussa Norjan Bergenissä sekä palkittiin kilpailun parhaan kuoron Grand Prix -palkinnolla. Vuonna 2007 kuoro voitti Athens International Choir & Lyric Soloist Festival -kilpailun parhaalle kuorolle annetun Grand Prix -palkinnon. Kotimaassa kuoro on osallistunut Tampereen Sävel kuorokatselmukseen neljästi saavuttaen kolmasti yhden kultaleiman, sekä vuonna 2009 kaksi kultaleimaa.
Kuoronjohtajat

Ylermi Kuula (1972–)
Ilmo Riihimäki (–1982)
Kari Kaarna (1982–)
Ulf Långbacka
Hannu Norjanen (–1996)
Timo Lehtovaara (1996–1997)
Pasi Hyökki (1997–2008)
Ruut Kiiski (2008–2013)
Juha Kuivanen (2013–2017)
Dominik Vogt (2017–)
Julkaisut

Cantabile - Johtaa Kari Kaarna (1986)
Cantabile 2005 (2005)
Bringing Down the House – elämä on laiffii

| Bringing Down the House  – elämä on laiffii> Bringing Down the House |
| --- | --- |

Ohjaaja:  Adam Shankman
Käsikirjoittaja:  Jason Filardi
Tuottaja:  David Hoberman Ashok Amritraj
Säveltäjä:  Lalo Schifrin
Kuvaaja:  Julio Macat
Leikkaaja:  Gerald B. Greenberg
Tuotantosuunnittelija:  Linda DeScenna
Pääosat:  Steve Martin Queen Latifah
Valmistustiedot
Valmistusmaa:  Yhdysvallat
Tuotantoyhtiö:  Touchstone Pictures Hyde Park Entertainment
Levittäjä:  Walt Disney Studios Motion Pictures Netflix Disney+
Ensi-ilta:  7. maaliskuuta 2003
Kesto:  105 minuuttia
Alkuperäiskieli:  englanti
Budjetti:  $33 000 000
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Bringing Down the House – elämä on laiffii on vuonna 2003 ensi-iltansa saanut komediaelokuva, jonka ohjasi Adam Shankman. Pääosissa ovat Steve Martin ja Queen Latifah.
Juoni

Peter Sanderson (Steve Martin) on työnarkomaani verolakimies, joka kirjoittelee vapaa-aikanaan ”lakityttö”-nimiselle nettiystävälleen. Kun Peter viimein uskaltautuu tapaamaan ”lakitytön”, hänen luokseen saapuu Charlene Morton (Queen Latifah), joka on tuomittu vankilaan syyttömänä pankkiryöstöstä. Charlene väittää kivenkovaan olevansa viaton ja tahtoo Peterin auttavan häntä perumaan syytteet. Peterillä on sen lisäksi kädet täynnä töitä erään omalaatuisen englantilaisen miljardöörin, Virginia Arnessin (Joan Plowright), kanssa, jonka Peter yrittää saada mukaan yhtiönsä liiketoimintaan. Myös Peterin kilpailevat työtoverit ja pomo aiheuttavat Peterille huolia. Peterin utelias ja kiihkoileva naapuri, rouva Kline (Betty White), sattuu puolestaan olemaan hänen erään vanhemman osakkaansa sisar. Aivan kuin se ei olisi jo tarpeeksi, Peterin on kaiken lisäksi yritettävä hieroa rauhaa ex-vaimonsa (Jean Smart) sekä lastensa (Kimberly J. Brown ja Angus T. Jones) kanssa.
Näyttelijät

| 0 | 1 | 2 |
| --- | --- | --- |
|  Steve Martin  | … |  Peter Sanderson   |
|  Queen Latifah  | … |  Charlene Morton   |
|  Eugene Levy  | … |  Howie Rottman   |
|  Joan Plowright  | … |  Virginia Arness   |
|  Jean Smart  | … |  Kate Sanderson   |
|  Missi Pyle  | … |  Ashley   |
|  Betty White  | … |  rouva Kline   |
|  Kimberly J. Brown  | … |  Sarah Sanderson   |
|  Angus T. Jones  | … |  Georgey Sanderson   |
|  Michael Rosenbaum  | … |  Todd Gendler   |
|  Steve Harris  | … |  Widow   |
|  Matt Lutz  | … |  Aaron   |
|  Victor Webster  | … |  Glen   |
|  Kelly Price  | … |  itsenään   |
Palkinnot

Teen Choice Awards
Valinta elokuvanaisnäyttelijäksi komediassa – Queen Latifah
NAACP Image Awards
Erinomainen naisnäyttelijä elokuvassa – Queen Latifah
Aiheesta muualla

Bringing Down the House – elämä on laiffii Internet Movie Databasessa (englanniksi)
Bringing Down the House – elämä on laiffii Elonet.
Bringing Down the House – elämä on laiffii AllMoviessa. (englanniksi)
Chet Hoff

Chet Hoff
Chester Cornelius "Chet" Hoff (8. toukokuuta 1891 Ossining, New York – 17. syyskuuta 1998 Daytona Beach, Florida) oli yhdysvaltalainen baseballpelaaja. Hän pelasi ensimmäisen pelinsä MLB-tasolla 6. syyskuuta 1911 New York Highlandersissa ja viimeisensä 2. lokakuuta 1915 St. Louis Brownsissa. Hoff oli kuollessaan 107-vuotias.
Charles de Souancé

Charles de Souancé (1823 – 1896) oli ranskalainen paroni, merivoimien komissaari, kirjailija ja lintutieteilijä.
Souancé keräsi laajan lintukokoelman setänsä François Victor Masséna kanssa. Hän nimesi muun muassa pikkuviherkaijan (Cyanoramphus malherbi) 1857.
Bubbling Under Hot 100 Singles

Bubbling Under Hot 100 Singles (aikaisemmin Bubbling Under the Hot 100) on yhdysvaltalaisen Billboard-lehden viikoittain julkaisema musiikkilista. Listalla ovat ne menestyneimmät kappaleet, jotka eivät ole aikaisemmin nousseet Billboard Hot 100 -listalle. Listasijoitukset perustuvat radiosoittoon ja myyntiin. Listan alkuvuosina sillä oli 15 sijaa ja 1960-luvulla enimmillään 36 sijaa, erityisesti vuosina joina Hot 100 -päälistalla kävi yli tuhat kappaletta. Vuosina 1974–1985 listalla oli kymmenen sijaa, ja vuodesta 1992 lähtien niitä on ollut 25.
Lista julkaistiin ensimmäisen kerran 1. kesäkuuta 1959. Listasijojen kuvailtiin edustavan kappaleen potentiaalia nousta Hot 100 -listalle. Aikavälillä 31. elokuuta 1985 – 28. marraskuuta 1992 sitä ei kerätty lainkaan.
Vuoteen 2010 mennessä kaksi kappaletta on ollut listalla vähintään vuoden nousematta lainkaan Hot 100 -päälistalle: Pearl Jamin ”Alive” (61 viikkoa) ja ”Even Flow” (52 viikkoa).
Chetia

| Chetia |
| --- | --- |
 Chetia welwitschi
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Luukalat Osteichthyes
Alaluokka::  Viuhkaeväiset Actinopterygii
Lahko::  Kirjoahvenkalat Cichliformes
Heimo::  Kirjoahvenet Cichlidae
Suku::  Chetia  Trewavas, 1961
Katso myös
   Chetia Wikispeciesissä   Chetia Commonsissa 
Infobox OKNimi-testi OK: 
Chetia on kirjoahventen (Cichlidae) heimoon kuuluva kalasuku. Siihen kuuluu kuusi lajia, joita tavataan Afrikasta:
Chetia brevicauda Bills & Weyl, 2002
Chetia brevis Jubb, 1968
Chetia flaviventris Trewavas, 1961
Chetia gracilis (Greenwood, 1984)
Chetia mola Balon & Stewart, 1983
Chetia welwitschi (Boulenger, 1898)
Cheater

| ”Cheater” Michael Jackson |
| --- | --- | --- |

Singlen tiedot
 Albumilta: The Ultimate Collection
 Julkaistu: 2004
 Tuottaja(t): Michael Jackson
 Tyylilaji: pop
 Kesto: 03.58
 Levy-yhtiö: Epic Records
Michael Jacksonin muut singlet
| ”One More Chance” 2003 | ”Cheater” 2004 | ”The Girl Is Mine 2008” 2008 |
Cheater on Michael Jacksonin single, joka lohkastiin promo-tarkoitukseen The Ultimate Collection -kokoelmaboxilta vuonna 2004. Kappaleesta on myös musiikkivideo, joka koostuu pätkistä, jotka on otettu Jacksonin vuoden 1992 Dangerous World Tour -kiertueen Bukarestin konsertista.
Kappalelista

CD Promo
Cheater (Radio Edit) – 3:58
12" Promo
Cheater (Demo) – 5:09
One More Chance (R. Kelly Remix) – 3:50
Chet Miller

| Chet Miller> Henkilötiedot |
| --- | --- |
Syntynyt: 19. heinäkuuta 1902
Kuollut: 15. toukokuuta 1953 (50 vuotta)
Kansalaisuus:   Yhdysvallat
Formula 1 -ura
Aktiivivuodet:  1951–1952
Talli(t):  Kurtis Kraft
Kilpailuja:  2
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Indianapolis 500 1951
Viimeinen kilpailu:  Indianapolis 500 1952
Chet Miller (19. heinäkuuta 1902 Detroit, Michigan – 15. toukokuuta 1953 Indianapolis, Indiana) oli yhdysvaltalainen autourheilija. Hänellä oli takanaan pitkä Indy-ura, jonka aikana hän sai lempinimen "Dean of the Speedway".
Urallaan Miller osallistui kuuteentoista Indianapolis 500 -kilpailuun, joissa molemmissa keskeytti. Hän saavutti kaksi ennätystä: yli 5000 mailia ajamista Indy 500 -kisassa johtamatta kertaakaan, ja saavutti nopeimman kierrosajan kaukaisimmasta lähtöruudusta (9. ruutu).
Millerin seitsemästoista osallistuminen Indy 500 -kilpailuun jäi sikseen, sillä hän menehtyi 1953 kisaa edeltäneissä harjoituksissa sattuneessa onnettomuudessa.
Miller on listattu Formula 1 -kuljettajaksi, koska Indianapolis 500 oli osa F1-sarjaa 1950–1960, ja tuona aikana hän osallistui kilpailuun kahdesti.
Carlota Joaquina

| Carlota Joaquina |
| --- | --- |
 Domingos Sequeiran maalaus
Portugalin kuningatar
Valtakausi:  20. maaliskuuta 1816 – 10. maaliskuuta 1826

Syntynyt:  Carlota Joaquina Teresa Cayetana 25. huhtikuuta 1775 Aranjuez, Espanja
Kuollut:  7. tammikuuta 1830 (ikä 54) Sintra, Portugali
Puoliso:  Juhana VI
Lapset:  Maria Teresia António Maria Isabella Pedro I Maria Francisca Isabel Maria Mikael Maria da Assunção Ana de Jesus Maria
Uskonto:  roomalaiskatolilaisuus
Carlota Joaquina (25. huhtikuuta 1775 Aranjuez, Espanja – 7. tammikuuta 1830 Queluzin palatsi, Sintra, Portugali) oli espanjalainen prinsessa, josta tuli Juhana VI:n puolisona Portugalin kuningatar.
Suku

Bourbon-sukuinen infanta Carlota Joaquina oli Espanjan kuninkaan Kaarle IV:n ja kuningatar Maria Luisan vanhin tytär. Hänellä oli 13 sisarusta, joista nuorempi sisar Maria Luisa (1782–1824) oli Etrurian kuningatar Louis I:n puolisona ja Luccan herttuatar omalla oikeudellaan, nuorempi veli oli kuningas Ferdinand VII ja nuorin sisar María Isabel (1789–1848) oli Molempain Sisiliain kuningatar, kuningas Frans I:n puoliso.
Avioliitto

Carlota Joaquina kihlattiin Portugalin kruununprinssille kolmivuotiaana valtiosuhteiden vahvistamiseksi. Carlota Joaquina muutti Portugaliin 10-vuotiaana, mutta asui erossa miehestään murrosikäänsä vuoteen 1790 asti. Aviopuolisot asuivat myöhemminkin pitkiä aikoja erossa, ja tapasivat vain edustustilaisuuksissa, vaikka saivat yhdeksän lasta. He olivat hyvin eriluonteiset: Juhanaa pidettiin laiskanpulskeana ja uskonnollisena, kun taas Carlota Joaquina oli energinen, harrasti ratsastusta ja piti kevyestä musiikista.
Kuningatar

1780-luvun lopulla hovin traagiset tapahtumat vaikuttivat pariskunnan elämään. Ensin kuoli Juhanan isä Pietari III ja sen jälkeen Juhanan vanhempi veli. Juhanan äiti, kuningatar Maria I, koki hermoromahduksen. Juhana joutui käytännössä ottamaan maan hallitakseen, mutta koska hän toivoi äitinsä paranevan, hän ei huolinut sijaishallitsijan titteliä.
1790-luvun loppupuolella kruununprinsessa asui Ramalhãon palatsissa, kruununprinssi Mafran luostarilinnassa. Huhujen mukaan heidän nuorimpien lastensa isyydestä on epäselvyyttä.
Vuonna 1807 Napoleon hyökkäsi Portugaliin, ja brittilaivasto pelasti kruununprinssiparin kuljettamalla heidät Rio de Janeiroon. Carlota Joaquina ei viihtynyt Brasiliassa. Samaan aikaan Napoleon eteni Espanjaan. Carlota Joaquina tarjosi johtamispalveluitaan Espanjan eteläamerikkalaisille alusmaille, mutta häntä ei haluttu sinne. Vuoteen 1814 mennessä Portugali ja Espanja oli vapautettu, mutta Juhana ja Carlota Joaquina haluttiin pitää Brasiliassa myös vuoden 1816 jälkeen, jolloin Maria I kuoli ja Juhanasta tuli Portugalin kuningas. Juhana ja Carlota Joaquina palasivat Portugaliin vuonna 1821, mutta heidän vanhin poikansa Pedro I jäi Brasiliaan.
Juhanan ja Carlota Joaquinan poissaollessa Portugali oli muuttunut liberaalimmaksi. Juhana suostui allekirjoittamaan uuden perustuslain, joka rajoitti hänen valtaoikeuksiaan, mutta Carlota Joaquina kieltäytyi ja menetti siksi Portugalin kansalaisuuden. Hän tuki Quinta do Ramalhão -kapinaliikettä, joka haaveili yksinvallan palauttamisesta. Juhanan kuoltua Carlota Joaquina tuki poikansa Miguelin nousua valtaistuimelle, jonka kuitenkin sai vanhempi poika Pedro.
Kuningatar Carlota Joaquina kuoli 54-vuotiaana Queluzin palatsissa Sintrassa 7. tammikuuta 1830.
Lapset

Maria Teresa (1793–1874), ensin Portugalin ja Espanjan prinssin Pedro Carlosin puoliso, sittemmin Espanjan prinssin Don Carlosin toinen puoliso
Francisco António (1795–1801), kruununprinssi, kuoli kuusivuotiaana
Maria Isabella (Maria Isabel, 1797–1818), Espanjan kuninkaan Ferdinand VII:n puoliso, Espanjan kuningatar
Pedro I eli Pietari IV (1798–1834), Brasilian keisari ja Portugalin kuningas
Maria Francisca (1800–1834), Espanjan prinssin Don Carlosin ensimmäinen puoliso
Isabella Maria (1801–1876), Portugalin sijaishallitsija
Mikael (Miguel, 1802–1866), Portugalin kuningas
Maria da Assunção (1805–1834), naimaton
Ana de Jesus Maria (1806–1857), markiisin ja Loulén herttuan Nuno José Severo de Mendoça Rolim de Moura Barreton puoliso